Un dealer de droguri a fost reținut la festivalul Sunwaves de la Mamaia
Procurorii DIICOT Constanța au reținut luni un bărbat pentru trafic de droguri de risc și de mare risc la festivalul Sunwaves de la Mamaia, potrivit unui comunicat al instituției.
El a fost prins în flagrant având asupra lui 10 grame ciuperci care conțin Psilocine, 3 grame pulbere de amfetamină și cofeină, 3 grame pulbere MDMA, 40 capsule având ca substanță activă 2C-I, 40 capsule care conțin methoxetamine, 20 capsule având în compoziție ca substanță activă 2C-B, 3 grame pulbere ketamină, 2 grame rezină de canabis și 10 grame canabis, toate porționate și ambalate.
Marți, procurorii au cerut arestare preventivă pentru o perioadă de 30 de zile.
Activitățile judiciare au fost realizate împreună cu polițiștii Brigăzii de Combatere a Criminalității Organizate Constanța.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank